VIDA DE SANTO DOMINGO DE SILOS 
761 
perdone telos Cristo, fi de Sancta Maria, 
mas de quanto te dixi, yo non me camiaria . 
150 Fablo el Rev e dixo: Don Monge denodado, 
fablades com qui siede en castiello alcado, 
mas sy p render uos puedo de fuera de sagrado, 
seades bien seguro que seredes colgado. 
151 Fablo Sancto Domjngo, del Criador amjgo: 
Rey, por Dios que oyas esto que yo te digo: 
en cadena te tiene el mortal enemjgo, 
por esso te enciende que ua rages conmjgo. 
152 La ira elos dichos aducen te grant dano, 
el diablo lo urde, que trae grant engafio, 
enbargado so mucho, Rey, del tu sosano, 
quantos aqui sedemos, yacemos en mal ba.no. 
153 Puedes matar el cuerpo, la carne maltraer, 
mas non as enla alma, Rey, njngun poder, 
dizlo el Euangelio, que es bien de creer: 
el quj las almas judga, essi es de temer. 
154 Rey, bien te conseio, como atal senor, 
non quj eras toller nada al sancto confessor, 
delo que offreciste non seas robador, 
sy non, ueer non puedes la faz del Criador. 
155 Pero si tu quisieres los tesoros leuar, 
nos non telos daremos, ue telos tu tomar, 
sy non los rencurare el padron del logar. 
Nos non podemos, Rey, contigo baraiar. 
156 Yrado fo el Rey, sin cuenta e sin tiento, 
afiblose el manto, partiosse del conviento, 
tenie que avie priso vn grant quebrantamiento, 
avie del Prior solo sana emal taliento. 
157 Finco en su conviento el confesor honrrado, 
por todos los roydos el non era canbiado, 
guardaua su oficio que avie comendado. 
Sy lo ficiessen martir serie el muy pagado. 
158 Entro al Cuerpo Santo, dixo aSant Mjllan: 
Oy, Padre de muchos que comen el tu pan, 
vees que es el Rey contra mj tan villan, 
